મહાપાત્રાએ આગળ જણાવ્યું શ્રી જગન્નાથ મંદિર મેનેજમેન્ટ પાસે ચાવી નથી અને ચાવી ક્યાં છે તે અંગે પુરી જિલ્લા કોષાગારને પણ ખ્યાલ નથી. બીજી બાજુ મંદિરની ચાવીને લઈને રાજકારણ શરૂ થઈ ગયું છે. રવિવારે પુરીના શંકરાચાર્ય સ્વામી નિશ્ચલાનંદ સરસ્વતીએ આ ઘટના બદલ ઓરિસ્સા સરકારની ટીકા કરી. બીજી બાજુ ભાજપે મુખ્યમંત્રી નવીન પટનાયકે આ મામલે સ્પષ્ટીકરણ આપવાની માગણી કરી છે. ઓરિસ્સા ભાજપના પ્રવક્તા પીતાંબર આચાર્યએ કહ્યું કે, ‘મુખ્યમંત્રીએ સ્પષ્ટીકરણ આપવું જોઈએ કે ચાવી કેવી રીતે ગાયબ થઈ અને આના માટે જવાબદાર કોણ છે?’